115 ఏళ్లలో గరిష్ఠ వర్షపాతం.. రెండు నెలలుగా వానలుఇప్పటికే 1615 మిల్లీమీటర్లు.. మరింత పెరిగే అవకాశంబెంగళూరు, అక్టోబరు 15(ఆంధ్రజ్యోతి): బెంగళూరును భారీ వర్షాలు అతలాకుతలం చేస్తున్నాయి. కుంభవృష్టితో ముంచెత్తుతున్నాయి. గత 61 రోజుల్లో 52 రోజులపాటు నగరంలో కురిసిన వర్షాలకు ప్రజలు తీవ్ర ఇబ్బందులు పడుతున్నారు. ఈ నెల 14వ తేదీ వరకూ 1,615 మిల్లీమీటర్ల వర్షం కురిసింది. 2005 సీజన్లో నగరంలో 1,606.8 మిల్లీమీటర్ల వర్షం కురిసింది. ప్రస్తుతం దాన్ని మించడంతోపాటు... 115 ఏళ్లలో అత్యధిక స్థాయిలో వర్షం రావడం గమనార్హం. అంతేకాదు... మరింత వర్షం కురిసే అవకాశముందని కర్ణాటక వాతావరణ పరిశోధనశాఖ డైరెక్టర్ రమేశ్బాబు వెల్లడించారు.వాతావరణపరంగా బెంగళూరుకు ఉన్న ప్రత్యేకతలే ఇందుకు కారణమంటున్నారు. నైరుతి రుతు పవనాల వల్ల ఇప్పటి వరకూ వర్షాలు కురిశాయి. ఈశాన్య రుతుపవనాలతోనూ మధ్య కర్ణాటక ప్రాంతంలో వర్షాలు కురుస్తాయి. దీని పరిధిలోనే బెంగళూరు కూడా ఉంది. ఇంకా దాదాపు రెండున్నర నెలల సీజన్ ఉన్నందున భారీ వర్షాలు తప్పవని చెప్తున్నారు. ప్రస్తుతం రాజాజీ నగర్కు అనుబంధమైన కురబరహళ్ళిలో కాలువలో కొట్టుకుపోయినవారిలో ఇరువురి మృతదేహాలు లభించగా మరొకరి దేహం కోసం గాలింపులు సాగుతున్నాయి. నగరంలో ఎన్డీఆర్ఎఫ్, సివిల్ డిఫెన్స్, అగ్నిమాపకశాఖతోపాటు బీబీఎంపీ బృందాలు సహాయక చర్యలను కొనసాగిస్తున్నాయి. రబ్బరు పడవను కొనుక్కున్నారు!వర్షాలకు రోడ్లు కాలువలను తలపిస్తుండడంతో... బెంగళూరుకు చెందిన ఓ కుటుంబం ముగ్గురు ప్రయాణించే  ఒక పడవను కొనుక్కున్నారు.  సహాయం కోసం సహాయ బృందాల  కోసం ఎదురుచూడకుండా పడవను ఉపయోగించవచ్చనే రబ్బరు బోటును కొనుగోలు చేశామని డాక్టర్ శాలినీ చెప్పారు.
115 ellalo garishta varshapaatam.. rendu nelalugaa vaanaluippatike 1615 milleemeetarlu.. marinta perige avakaasambengaluruu, aktobaru 15(aandhrajyoti): bengalurunu bhari varshaalu atalaakutalam chestunnayi. kumbhavrushtito munchettutunnaayi. gatha 61 rojullo 52 rojulapatu nagaramlo kurisina varshaalaku prajalu teevra ibbandulu padutunnaru. ee nela 14va tedee varakuu 1,615 milleemeetarla varsham kurisindi. 2005 seejanlo nagaramlo 1,606.8 milleemeetarla varsham kurisindi. prastutam daanni minchadamthopaatu... 115 ellalo atyadhika sthaayilo varsham ravadam gamanarham. antekaadu... marinta varsham kurise avakaasamundani karnaataka vaataavarana parisoedhanasaakha director rameshbabu velladinchaaru.vaataavaranaparamgaa bengaluruku unna pratyekatale induku kaaranamantunnaaru. nairuti rutu pavanaala valla ippati varakuu varshaalu kurisai. eesaanya ruthupavanaalathoonuu madhya karnaataka praantamlo varshaalu kurustaayi. deeni paridhiloonee bengaluru kuudaa undi. inka daadaapu rendunnara nelala seasen unnanduna bhari varshaalu tappavani cheptunnaaru. prastutam rajaji nagarku anubandhamaina kurabarahallilo kaaluvalo kottukupoyinavaarilo iruvuri mrutadehaalu labhinchagaa marokari deham kosam gaalimpulu saagutunnaayi. nagaramlo ndrf, sivil defens, agnimapakasakhaathopaatu bbmp brundaalu sahayaka charyalanu konasaagistunnaayi. rabbaru padavanu konukkunnaru!varshaalaku rodlu kaaluvalanu talapistundadamto... bengaluruku chendina oo kutumbam mugguru prayaaninche  oka padavanu konukkunnaru.  sahayam kosam sahaya brundaala  kosam eduruchudakunda padavanu upayoginchavachane rabbaru botunu konugolu chesamani dactor saalinee cheppaaru.